GeoForum 2011 avholdes i Oslo 6. - 8. april. Allerede nå tar vi imot innspill og forslag til presentasjoner!
Jeg vet at det gjøres mange spennende prosjekter innenfor geomatikk både hos bedrifter, studentprosjekter og forskningsprosjekter - disse kan være veldig nyttige å presentere på GeoForum. Det er ingen krav om noen "papers" eller lignende til GeoForum så jeg oppfordrer dere til å sende inn 10 linjer om et av prosjektene dere har jobbet med / jobber med og prøver å få presentert det på GeoForum.
Husk på at prosjektene ikke trenger å være revolusjonerende! Det kan godt være "work in progress" etc.
Jeg håper på innspill som for eksempel: "Mobile kart / Apps", "Web kart / server/client side", "Virtual reality (3d)", "Augmented reality" osv. Altså en litt mer moderne tolkning av geomatikk-begrepet. Vi tar gjerne imot innspill fra andre fagområder også! Spesielt fra den mer datatekniske siden av geomatikk, men også andre som anvender geomatikk på gode måter.
I tillegg så håper jeg på å få arrangert en utdanningssesjon myntet på lærere/rådgivere samt også geomatikere og elever. Denne sesjonen tenker jeg kan ha konkrete anvendelser av geomatikk i utdanning - spesielt med sikte på videregående skole. Tema for dette kan fks være: "Google Earth i historieundervisningen - en introduksjon", "Kart i skolen; Hvordan og hva bruker jeg det til", "Geomatikk: Hva er det for noe?" og lignende. Altså veldig konkrete og praktiske anvendelser av geomatikkfaget som lærere kan "ta med seg hjem" og bruke direkte.